Այսօր մեկ այլ ժառանգ՝ Անժելիկա Հայրապետյանը, որը բնակվում է Մոսկվայում, ինչ-որ անձանց դրդմամբ փորձում է դատական ճանապարհով վիճարկել Զարուհու նկատմամբ հայրության ճանաչման հարցը։ Հայրության ճանաչումը հատուկ վարույթով իրականացվող գործընթաց է, այն ենթակա է լուծման հատուկ վարույթի շրջանակում, երկրորդ՝ պատասխանող կողմ չկա, ընդամենը դատարանը հաստատում է։ Առաջին ատյանի դատարանը հաստատել էր այդ փաստը՝ բավարար ապացույցների արդյունքում, որ Զարուհին հանդիսանում է Լեւոն Հայրապետյանի դուստրը։ Դրա հիման վրա կատարվել է իրավունքի պետական գրանցում, այսինքն՝ ծննդյան վկայական է տրվել, որտեղ նշված է, որ Լեւոն Հայրապետյանը հանդիսանում է Զարուհու հայրը։ Դրանից հետո Անժելիկա Հայրապետյանը ներկայացնում է Վերաքննիչ բողոք՝ նշելով, որ իրեն մասնակից չեն դարձրել գործին, եւ քանի որ դա իր իրավունքներին վերաբերող վեճ է, հետեւաբար՝ դատարանը պետք է բեկանի նշված դատական ակտը։